44 Službeni list Europske unije 03/Sv. 22 31989R3786 L 367/42 SLUŽBENI LIST EUROPSKIH ZAJEDNICA 16.12.1989. UREDBA KOMISIJE (EEZ) br. 3786/89 od 15. prosinca 1989. o ovlašćivanju Portugala da ukine uvozne carine na uljne pogače iz drugih država članica i primjenjuje carine iz Zajedničke carinske tarife na uvoz uljnih pogača iz trećih zemalja KOMISIJA EUROPSKIH ZAJEDNICA, uzimajući u obzir Ugovor o osnivanju Europske ekonomske zajednice, uzimajući u obzir Akt o pristupanju Španjolske i Portugala, a posebno njegov članak 243. stavak 4., budući da je prvom alinejom članka 243. stavka 4. točke (a) Akta o pristupanju predviđeno da Portugal može, na svoj zahtjev, ukinuti carine na sjeme i plodove uljarica i od njih dobivene proizvode ili pristupiti njihovom usklađivanju; budući da se Uredbom Komisije (EEZ) br. 566/87 (!) ovlašćuje Portugal da djelomično obustavi uvozne carine na uljne pogače do 31. prosinca 1987.; budući da je Uredbom Komisije (EEZ) br. 1692/88 (*) predviđeno isto odobrenje do 31. prosinca 1988.; budući da je cilj te mjere bio olakšati opskrbu portu- galske industrije hrane za životinje uljnim pogačama; budući da i dalje postoje čimbenici koji su opravdavali tu mjeru; budući da je Portugal zatražio odobrenje da u skladu s gore navedenim člankom 243. ukine uvozne carine na uljne pogače u odnosu na ostatak Zajednice i da od 1. siječnja 1990. primjenjuje Zajedničku carinsku tarifu u odnosu na treće zemlje; budući da su mjere predviđene u ovoj Uredbi u skladu s mišlje- njem Upravljačkog odbora za ulja i masti, DONIJELA JE OVU UREDBU: Članak 1. Portugal se ovime ovlašćuje da ukine carine koje se primjenjuju na uvoz uljnih pogača i drugih krutih ostataka obuhvaćenih oznakama KN 2304 00 00, 2305 00 00 i 2306, uz iznimku oznaka KN 2306 90 11 i 2306 90 19, koji su podrijetlom iz drugih država članica i da primjenjuje carine iz Zajedničke carinske tarife na uvoz tih proizvoda podrijetlom iz trećih zemalja. Članak 2. Ova Uredba stupa na snagu trećeg dana od dana objave u Službenom listu Europskih zajednica. Primjenjuje se od 1. siječnja 1990. Ova je Uredba u cijelosti obvezujuća i izravno se primjenjuje u svim državama članicama. Sastavljeno u Bruxellesu 15. prosinca 1989. (') SL L 57, 27.2.1987., str. 17. (*) SL L 151, 17.6.1988., str. 35. Za Komisiju Ray MAC SHARRY Član Komisije